EkBass/fiwiki-20250220-pages-articles huggingface dataset:
Anna-Liisa Suurpää

Auvo Anna-Liisa Suurpää (o.s. Kärki, 20. marraskuuta 1937 Turku – 23. marraskuuta 2016 Helsinki) oli kielenkääntäjä, pedagogi ja oppikirjailija. Hänen isänsä oli säveltäjä Toivo Kärki (1915–1992) ja äitinsä Tuulikki Kärki (o.s. Leikas, 1913–2001). Syntymäpaikaksi sattui Turku, koska Toivo soitti noina vuosina turkulaisessa Ramblers-orkesterissa. Sota-ajan Anna-Liisa vietti veljensä Pekan kanssa Tuulikin kotitalossa Laihialla, Toivon taistellessa Syvärin rintamalla. Sodan jälkeen perheen asetuttua Helsinkiin Anna-Liisa aloitti vuonna 1947 oppikoulun Suomalaisessa Yhteiskoulussa kirjoittaen ylioppilaaksi keväällä 1956. Hän oli 1956–1957 vuoden ajan stipendiaattina Yhdysvalloissa Bard Collegessa New Yorkin lähellä. Suomeen palattuaan hän opiskeli Helsingin yliopistossa pääaineena englantia muun muassa Auvo Kurvisen johdolla, sivuaineina ranskaa ja latinaa, ja valmistui filosofian maisteriksi vuonna 1965. == Työura == Suurpää käänsi englannista useita kirjoja, kuten Jeannette Eyerly: Samanlainen tyttö (Otava 1968), Sharon Moore: Taivas tummenee (Weilin+Göös 1968), Jean Merrill: Suuri kärrysota (Tammi 1970) ja Erich Segal: Love Story (Tammi 1971). Opettajanuransa Suurpää aloitti englannin ja ranskan vanhempana lehtorina Käpylän iltaoppikoulussa vuonna 1965 ja jatkoi Yhtenäiskoulussa vuodesta 1973 alkaen. Vuonna 1992 hän siirtyi Sibelius-lukioon ja pääsi sieltä eläkkeelle vuonna 2001. Opettajantyönsä ohella hän toimi aktiivisesti työryhmässä toimittamassa useita englannin oppikirjasarjoja kuten Action, You too ja English Update. Suurpää sai vuonna 1998 WSOY:n tunnustuspalkinnon ansiokkaasta urasta.Jaana Ikonen: Anna-Liisa Suurpää 1937-2016. Sydämeen saakka sivistynyt. Muistokirjoitus Helsingin Sanomat 19.12.2016 == Musiikkiyhteydet == Toivo Kärki sävelsi vuonna 1947 9-vuotiaan tyttärensä kunniaksi tangon Anna-Liisa, jonka sanoitti Kerttu Mustonen ja lauloi levylle Henry Theel.Kärki 2015, s. 198 Samana vuonna Anna- Liisa myös lauloi "Pikku Käkenä" Kärjen-Mustosen levytetyssä minioopperassa Santtu Sammakoisen soittokunta.Kärki 2015, s. 199 Vuonna 1959 hän käänsi proosana englanniksi useiden Toivo Kärjen-Reino Helismaan kappaleiden sanoja, jotka amerikkalainen Thelma M. Parker sitten kirjoitti iskelmäteksteiksi.Kärki 2015, s. 454 Suurpää oli suojelijana Maarit Niiniluodon vetämässä Toivo Kärki -teemasarjassa Vääksyssä vuosina 1999–2005. Niiniluoto ideoi ansioituneelle naislaulajalle myönnettävän Anna-Liisa -palkinnon, jonka saivat eri vuosina Paula Koivuniemi, Annikki Tähti, Katri Helena, Marion Rung ja Eila Pienimäki.Kärki 2015, s. 885 Vuonna 2000 Suurpää oli haastatteluvieraana Vexi Salmen ja Nina Honkasen 8-osaisen televisiosarjan Liljankukka ensimmäisessä osassa.Kärki 2015, s. 890 == Yksityiselämä == Vuonna 1961 Anna-Liisa Kärki meni naimisiin kustannustoimittaja Matti Suurpään kanssa, ja avioliitto kesti edellisen kuolemaan saakka. Heille syntyivät lapset Johanna Suurpää (1962), Lauri Suurpää (1964) ja Leena Suurpää (1970).Kärki 2015, s. 488 == Lähteet == Luokka:Vuonna 1937 syntyneet Luokka:Vuonna 2016 kuolleet Luokka:Suomalaiset kielenkääntäjät Luokka:Suomalaiset kasvatustieteilijät
Sebastian Soini

Sebastian Soini (s. 10. kesäkuuta 2006 Tampere) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hän laukoo oikealta. == Ura == === Seuraura === Soini on Tampereen Ilveksen kasvatti. Hän debytoi miesten peleissä vain 16-vuotiaana kaudella 2022–2023, jolloin Soini pelasi kolme ottelua lainalla Mestis-joukkue Kooveessa jääden niissä ilman tehopisteitä. Toukokuussa 2023 Soini teki Ilveksen kanssa 2+1-vuotisen SM-liigasopimuksen. Hän aloitti kauden 2023–2024 seuran U20-joukkueessa. Soini teki liigadebyyttinsä vain 17-vuotiaana runkosarjan kolmannella kierroksella 16. syyskuuta 2023 Hämeenlinnan Pallokerhoa vastaan. Hänet merkittiin Ilveksen seitsemänneksi puolustajaksi. Soini sai ottelussa jääaikaa 7.55 minuuttia. Hän sai myös syöttöpisteen Arttu Pellin tekemään maaliin. Soini keräsi ottelusta teholukeman –1. Hän pelasi kauden aikana SM- liigassa kuusi runkosarjaottelua tehden yhden syöttöpisteen. Soini pelasi myös yhden Mestarien liigan ottelun ilman tehopisteitä. Suurimman osan kaudestaan hän pelasi kuitenkin lainalla Kooveessa, jossa Soini pelasi 32 runkosarjaottelua tehden kahdeksan syöttöpistettä ja kaksi playoff-ottelua ilman tehopisteitä. Minnesota Wild varasi Soinin viidennellä kierroksella 140. pelaajana NHL:n varaustilaisuudessa 2024. Samana kesänä myös QMJHL-joukkue Blainville-Boisbriand Armada varasi hänet 82. pelaajana CHL:n varaustilaisuudessa. Soini jatkoi kaudella 2024–2025 Ilveksessä. Hän teki SM- liigauransa avausmaalin 11. lokakuuta 2024 kotiottelussa Oulun Kärppiä vastaan. Joulukuussa 2024 Soini solmi Ilveksen kanssa vuoden mittaisen jatkosopimuksen. === Maajoukkueura === Soini valittiin Pohjola-leirin tähdistökentälliseen vuonna 2022. Soini pelasi World U-17 Hockey Challengessa vuonna 2022, jolloin hän voitti pronssia. Soini valittiin myös alle 18-vuotiaiden MM-leiriryhmään vuoden 2024, mutta hän putosi kuitenkin lopullisesta kisajoukkueesta. Hän pelasi alle 20-vuotiaiden MM-kilpailuissa vuonna 2025, jolloin Soini voitti Suomen joukkueessa hopeaa. Hän pelasi turnauksessa kaksi ottelua. Yhteensä Soini on pelannut 11 nuorten ja 39 poikien maaottelua. == Muuta == Soini opiskelee Tampereen seudun ammattiopisto Tredussa. == Tilastot == 2021–2022 Ilves U20-SM 4 0 0 0 0 – – – – – 2022–2023 Ilves U20-SM 28 3 7 10 12 – – – – – Koovee Mestis 3 0 0 0 4 – – – – – 2023–2024 Ilves U20-SM 10 0 2 2 8 – – – – – Ilves SM-liiga 6 0 1 1 2 – – – – – Koovee Mestis 32 0 8 8 12 2 0 0 0 0 2024–2025 Ilves U20-SM JMM 2 0 0 0 0 Ilves SM-liiga 1 kausi yhteensä SM-liiga 6 0 1 1 2 – – – – – 2 kautta yhteensä Mestis 35 0 8 8 16 2 0 0 0 0 == Lähteet == * * * === Viitteet === Luokka:Suomalaiset jääkiekkoilijat Luokka:Tampereen Ilveksen pelaajat Luokka:Minnesota Wildin varaamat pelaajat Luokka:Vuonna 2006 syntyneet Luokka:Elävät henkilöt
Emskär

Emskär on saari Eckerön kunnassa Ahvenanmaalla. Saari sijaitsee Eckerön lounaispuolella ja siellä asuu vakituisesti enää yksi ihminen. Saari on Suomen läntisin asuttu paikka. Emskärissä on jatulintarha, joka on perimätiedon mukaan rakennettu vuonna 1784. Saaressa on ennen toiminut luotsiasema. ==Lähteet== ==Aiheesta muualla== *Tosi tarina: Läntisin etuvartio Yle Areena * Luokka:Eckerö Luokka:Ahvenanmaan saaret
Evika Siliņa

Evika Siliņa (s. 3. elokuuta 1975) on latvialainen poliitikko, joka on toiminut Latvian pääministerinä 15. syyskuuta 2023 lähtien. Tätä ennen hän toimi vuosina 2022–2023 Latvian hyvinvointiministerinä Krišjānis Kariņšin johtamassa hallituksessa. Hän on keskustaoikeistolaisen Yhtenäisyys-puolueen jäsen. Hän on toinen nainen Latvian pääministerinä sitten Laimdota Straujuman. ==Lähteet== Luokka:Latvian pääministerit Luokka:Vuonna 1975 syntyneet Luokka:Elävät henkilöt
Smithsonian Channel

Smithsonian Channel on yhdysvaltalainen syyskuussa 2007 perustettu yritys, joka tarjoaa erilaisia televisioviihdepalveluja. Se sisältää erilaista sisältöä Smithsonian-instituutin aikakauslehdistä, tutkimuslaitoksista sekä museoista. Kanava on saatavilla vain Yhdysvalloissa. Smithsonian Channelista oli myös Britanniassa ja Irlannissa näytettävä sisarkanava, mutta se lopetettiin virallisesti 6. tammikuuta 2023. Yhtiön pääkonttori sijaitsee New Yorkissa. == Lähteet == Luokka:Yhdysvaltalaiset televisiokanavat
Raymond Ndong Sima

Raymond Ndong Sima (23. tammikuuta 1955) on gabonilainen poliitikko ja ekonomisti. Syyskun 2023 sotilasvallankaappausta johtanut ryhmittymä on nimittänyt hänen Gabonin väliaikaiseksi pääministeriksi. https://web.archive.org/web/20120301214000/http://gaboneco.com/show_article.php?IDActu=24787 http://www.trtafrika.com/news/raymond-ndong-sima http://www.bnnbloomberg.ca/gabon-junta-names-raymond-ndong-sima-transitional- prime-minister-1.1968521 == Elämänvaiheita == Sima on kotoisin Gabonin pohjoisosista ja hän suorittanut opintonsa Ranskassa. Hänet kutsuttiin maan hallitukseen ministeriksi vuonna 1986 vastuualueenaan rakennemuutokset ja suhteiden hoitaminen Kansainväliseen valuuttarahastoon ja Maailmanpankkiin. Sima on aikaisemmin ollut syrjäytetyn Ali Bongo Ondimban tukija ja toiminut Gabonin pääministerinä vuodet 2012- 2014. Hän on sittemmin ryhtynyt vastustamaan häntä ja ollut tämän vastaehdokkaana presidentinvaaleissa vuosina 2016 ja 2023. Varsinkin jälkimmäisiä vaaleja on pidetty vilpillisinä. Sima kampanjoi vuoden 2023 vaaleissa aluksi itse, mutta kehotti tukijoitaan siirtymään akateemikko Albert Ondo Ossan tukijoiksi. http://www.africanews.com/2023/09/08/gabons-military-leader-hosts-newly- appointed-interim-pm-raymond-ndong-sima/ Hallitukseensa Sima on ottanut henkilöitä läpi poliittisen kentän. Hän on sanonut olevansa kiinnostunut presidenttiehdokkuudesta seuraavissa vaaleissa. Uudet vaalit hän haluaa järjestää kahden vuoden kuluttua. Hän on lisännyt, että jos halutaan saada aikaan pysyviä tuloksia, hän haluaa sotilasjuntalta vapaat kädet hoitaa asioita. http://time.news/raymond-ndong-sima-wants-to-have-free-hands- with-a-2-year-transition/ == Lähteet == Luokka:Gabonilaiset poliitikot Luokka:Vuonna 1955 syntyneet Luokka:Elävät henkilöt
Kuorekoski (Rautalampi)

Kuorekoski on Pohjois-Savon Rautalammin Rautalammin reitin Myhin sivureitillä sijaitseva koski. Sen vesi tulee ensin Mehtiöstä Mehtiönkosken kautta Keskiseen ja laskee siitä edelleen Kuorekosken kautta Pieni-Myhiin. == Yleistä == Kuorekoski virtaa jyrkkärinteisessä laaksossa. Koski alkaa Keskisen pohjoiseen työntyvästä alle 400 metriä pitkästä ja kapeasta lahdesta ja se laskee Pieni-Myhin etelään työntyvään parikilometriseen lahteen, jonka pohjukkaa kutsutaan Paunonpohjaksi. Siihen tulee Paunonlampeen Keskisestä toinenkin lasku-uoma, joten Keskinen on bifurkaatiojärvi. Vuonna 1980 julkaistussa Koski-inventoinnissa ei mainita kosken mittatietoja. Keskisen vedenpinnan korkeus on 104,0 metriä mpy. ja Pieni-Myhin pinnankorkeus on 97,2 metriä mpy. Koskelle tulee silloin pudotukseksi 6,8 metriä. Koski- inventoinnissa mainitaan vuonna 1919 perustettu vesimylly tai vesisaha. Kumpikin on toiminut koskessa joskus, mutta koska ja kuinka kauan, ei ole tässä tietoa. Koskessa toimii nykyään Konnekosken vesivoimalaitos, jonka pato nostaa kosken alajuoksulla vedenpintaa niin korkealle, että siihen muodostuu yli 100 metriä pitkä patolampi. Koskiuoman rinnalle rakennettiin vuosina 2006–2007 kalatie. Kosken yläpäähän laskee luoteesta Soikkurista alkava metsäpuro. Myhin reitti yhtyy Rautalammin reittiin Hankavedessä. Joissakin yhteydessä Myhin reittiä on kutsuttu myös Mehtiön reitiksi ja aikaisemmin jopa Myhinjoeksi. == Historiaa == Kuorekosken alapäässä sijaitsee säilyttämisen arvoinen vanha vesimylly kivipatoineen ja säilynyt mylly- ja uittoruuhi. Se on pysynyt kunnossa omistajan aktivisuuden ansiosta. == Lähteet == Luokka:Suomen kosket Luokka:Rautalammin kosket Luokka:Myhinjärven valuma-alue
Mehtiönkoski

Mehtiönkoski on Pohjois-Savon Rautalammin Rautalammin reitin Myhin sivureitillä sijaitseva koski. Sen vesi laskee Mehtiöstä Keskisen kautta Pieni-Myhiin. Keskisen ja Pieni-Myhin välissä sijaitsee vielä Kuorekoski. == Yleistä == Mehtiökoski virtaa Hattuhonganvuoren lounaispuolella jyrkkärinteisessä laaksossa, joka alkaa Mehtiön 800 metriä pitkästä ja kapeasta lahdesta. Vuonna 1980 julkaistussa Koski-inventoinnissa ei koskesta ole lainkaan tietoja . Kartasta mitatun kosken pituus on noin 500 metriä. Mehtiön vedenpinnan korkeus on 107,7 metriä mpy. ja koski laskee Keskiseen, jonka pinnankorkeus on 104,0 metriä mpy. Koskelle kertyy pudotusta 3,7 metriä. Koski-inventoinnissa Myhin reittiä kutsuttiin Myhinjoeksi , jonka nimeä käytettiin aikaisemmin yleisesti . Myhinkosken etelärantaan tulee etelästä virtaava metsäpuro, joka alkaa Valkeisesta ja joka virtaa Mustalammen läpi. Myhin reitti yhtyy Rautalammin reittiin Hankavedessä. == Luontoarvoja == Mehtiönkoski on entisöity vuonna 2007 uittoa varten tehtyjen perkauksien jälkeen niin, että taimenet alkaisivat taas kutemaan. Koski on yleinen lupakoski, jossa voi kalaluvan lunastettuaan kalastaa tiettyjen sääntöjen mukaisesti. Samalla luvalla voi kalastaa myös Ahvenkoskella. Saaliiksi tulee ainakin taimenia, mutta villin taimenen osuudesta saaliskaloista ei ole tietoa. Koskessa elää täplärapu . == Lähteet == == Aiheesta muualla == * Luokka:Rautalammin kosket Luokka:Myhinjärven valuma-alue
Teemu Hollanti

Teemu Hollanti (s. 24. syyskuuta 2002) on suomalainen pesäpalloilija. Hollanti edustaa Superpesiksessä pelaavaa Kempeleen Kiriä. Hän on edustanut myös Ykköspesikesiksessä pelaavaa kasvattajaseuraansa Kannuksen Uraa. https://www.pesistulokset.fi/pelaaja/9460#tab:1 Kaudella 2023 Hollanti saavutti Kempeleen Kirin joukkueessa SM-pronssin. Hän pelaa etenijäjokerina. Hollanti on pelannut kymmenen Superpesiksen runkosarjan ottelua. Näissä otteluissa hän on tuonut seitsemän juoksua ja kerännyt 27 kärkilyöntipistettä. Hollanti on pelannut 14 Superpesiksen ylempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 15 juoksua ja kerännyt 34 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Halvard Olsen

Halvard Olsen (23. tammikuuta 1886 Kvæfjord – 5. elokuuta 1966 Oslo) oli norjalainen ammattiyhdistysjohtaja, joka toimi Landsorganisasjonenin puheenjohtajana vuosina 1925–1934. Norjan miehityksen jälkeen hän ryhtyi yhteistyöhön saksalaisten kanssa yrittäen siten puolustaa työväenluokan asemaa. Olsen tuomittiin vuonna 1946 seitsemäksi vuodeksi pakkotyöhön, mutta hänet vapautettiin jo vuonna 1950. ==Lähteet== Luokka:Norjalaiset ammattiyhdistysjohtajat Luokka:Vuonna 1886 syntyneet Luokka:Vuonna 1966 kuolleet
Mette Nord

Mette Nord (s. 14. tammikuuta 1959 Drammen) on norjalainen ammattiyhdistysjohtaja, joka on toiminut Fagforbundetin puheenjohtajana vuodesta 2013. Koulutukseltaan hän on sairaanhoitaja. ==Lähteet== ==Aiheesta muualla== Luokka:Norjalaiset ammattiyhdistysjohtajat Luokka:Vuonna 1959 syntyneet Luokka:Elävät henkilöt
Ágios Antónios (Dodekanesia)

Ágios Antónios () on pieni Kreikan saari, joka kuuluu Dodekanesian saariryhmään ja sijaitsee Gyalín saaren itäpuolella pohjoiseen Nísyroksesta. Saaren pinta-ala on 0,08 neliökilometriä ja se on asumaton (vuonna 2011). Hallinnollisesti Ágios Antónios kuuluu Nísyroksen kuntaan, Kosin alueyksikköön ja Etelä-Egean saarten alueeseen. Se on osa Emporeióksen kyläyhdyskuntaa. Saaren korkein kohta on 35 metriä merenpinnasta laskettuna. Sillä sijaitsee Pyhälle Antoniokselle (Ágios Antónios) omistettu pieni kirkko, josta saari on saanut nimensä. Ágios Antónios on osa lintudirektiivin mukaista Nísyroksen ympäristön Natura-aluetta. == Lähteet == Luokka:Dodekanesia Luokka:Nísyros
Ágios Antónios

Ágios Antónios (, ”Pyhä Antonios”) voi viitata seuraaviin paikkoihin Kreikassa: * Ágios Antónios, saari Dodekanesian saariryhmässä lähellä Nísyrosta * Ágios Antónios, saari Korakonísian saariryhmässä Amvrakikóslahdessa * Ágios Antónioksen metroasema, Ateenan metron asema Peristérin kaupungissa * Ágioi Pántes eli Ágios Antónios, saari Mirampéllonlahdessa Kreetan rannikolla
Chamilí (Dodekanesia)

Chamilí () eli Kamilonísi (Καμηλονήσι) on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa etelään Astypálaiasta ja länteen Kárpathoksesta. Saaren pinta-ala on noin 0,429 neliökilometriä ja se on asumaton. Hallinnollisesti Chamilí kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Vuonna 1940 Chamilín saarelle haaksirikkoutui Pentcho-laiva, joka oli kuljettamassa 514 juutalaista uudisasukasta Palestiinaan. Vuoteen 2013 saakka Chamilí kuului Kárpathoksen kuntaan samassa alueyksikössä ja alueella, ja se esiintyy Kárpathoksen kunnan osana vielä vuoden 2011 väestönlaskennassa. Chamilí on osa merialueensa pienten saarten muodostamaa Natura-aluetta. == Lähteet == == Aiheesta muualla == Luokka:Dodekanesia Luokka:Kásos Luokka:Kreikan Natura-alueet
Diakóftis

Diakóftis (, myös Diakóptis, Διακόπτης) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren eteläpään länsirannikon edustalla. Saaren pinta-ala on noin 0,037 neliökilometriä ja se on asumaton (vuonna 2011). Hallinnollisesti Diakóftis kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kárpathos
Voivodikunnan tie 795

Voivodikunnan tie 795 () on Puolassa Włoszczowan ja Zawiercien piirikunnissa sijaitseva noin 16 kilometriä pitkä voivodikunnan tie. Se alkaa Seceminin kylässä ja päättyy Szczekocinyn kaupungissa. Tie kulkee voivodikunnan tien 786 ja valtatien 78 välillä. == Lähteet == Luokka:Voivodikunnan tiet
Divoúnia

Divoúnia () eli Ounianísia (Ουνιανήσια) eli Ïoúnia (Ϊούνια) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Egeanmeren kaakkoisosassa etelään Astypálaiasta ja länteen Kárpathoksesta. Saaret ovat asumattomia. Hallinnollisesti Divoúnian saaret kuuluvat Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Divoúnian saaret ovat osa merialueensa pienten saarten muodostamaa Natura-aluetta. Vuoteen 2013 saakka saaret kuuluivat Kárpathoksen kuntaan samassa alueyksikössä ja alueella, ja esiintyvät sellaisina vielä vuoden 2011 väestönlaskennassa. == Saaret == Saariparin saaret ovat: Nimi Sijainti Pinta-ala (km²) (n.) 1 Läntinen Divoúni (δυτικό Διβούνι) 0,275 2 Itäinen Divoúni (ανατολικό Διβούνι) eli Ounianísi (Ουνιανήσι) 0,211 == Lähteet == Luokka:Dodekanesia Luokka:Kásos Luokka:Kreikan Natura-alueet
Faradonísia

Faradonísia () on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Léroksen luoteispuolella lounaaseen Archángeloksen saaresta. Saaret ovat asumattomia (vuonna 2011). Hallinnollisesti Faradonísian saaret kuuluvat Léroksen kuntaan, Kálymnoksen alueyksikköön ja Etelä-Egean saarten alueeseen. == Saaret == Saariryhmän saaret ovat: Nimi Sijainti Pinta-ala (km²) (n.) 1 Megálo Faradonísi (Μεγάλο Φαραδονήσι) 0,20 2 Faradonísi luoteinen (Φαραδονήσι ΒΔ) 0,02 3 Faradonísi lounainen (Φαραδονήσι ΝΔ) 0,01 4 Faradonísi eteläinen (Φαραδονήσι Ν) 0,01 == Lähteet == Luokka:Dodekanesia Luokka:Léros
Karofýlla

Karofýlla () on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella, koilliseen Makronísista. Saaren pinta-ala on noin 0,02 neliökilometriä ja se on asumaton (vuonna 2011). Hallinnollisesti Karofýlla kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kásos
Koúrika

Koúrika (, myös Kouroúkia, Κουρούκια, Kourákia, Κουράκια) on pienten Kreikan saarten ryhmä, joka kuuluu Dodekanesian saariryhmään ja jonka saaret sijaitsevat Kásoksen saaren länsirannikon edustalla. Saaret ovat on asumattomia (vuonna 2011). Hallinnollisesti Koúrikan saaret kuuluvat Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. == Saaret == Saariryhmän suurimmat saaret ovat: Nimi Sijainti Pinta-ala (km²) Megálo Kouroúkio (Μεγάλο Κουρούκιο) 0,024 Mikró Kouroúkio (Μικρό Κουρούκιο) 0,019 ? 0,002 == Lähteet == Luokka:Dodekanesia Luokka:Kásos
Moíra

Moíra () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren eteläpään itärannikon edustalla. Saaren pinta- ala on noin 0,036 neliökilometriä ja se on asumaton (vuonna 2011). Hallinnollisesti Moíra kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Kárpathos
Patelída

Patelída () eli Petalída (Πεταλίδα) eli Patélla (Πατέλλα) on pieni Kreikan saari, joka kuuluu Dodekanesian saariryhmään ja sijaitsee Léroksen saaren pohjoispuolella. Saaren pinta-ala on noin 0,014 neliökilometriä ja se on asumaton (vuonna 2011). Hallinnollisesti Patelída kuuluu Léroksen kuntaan, Kálymnoksen alueyksikköön ja Etelä-Egean saarten alueeseen. == Lähteet == Luokka:Dodekanesia Luokka:Léros
Petalída

Petalída () voi viitata seuraaviin saariin Kreikassa: * Petalída, saari Kreetan länsirannikon edustalla * Patelída eli Petalída, saari Dodekanesian saariryhmässä lähellä Lérosta * Petaloú eli Petalída, saari Tilevoḯdes- saarilla Jooniansaarten saariryhmässä == Katso myös == * Petalídi, useita paikkoja
Sókastro

Sókastro () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren länsirannikon edustalla. Saaren pinta-ala on noin 0,125 neliökilometriä ja se on asumaton (vuonna 2011). Hallinnollisesti Sókastro kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Sókastro on alun perin ollut Kárpathoksen pääsaareen kytkeytynyt niemi. Saaren nimi viittaa siellä olleeseen bysanttilaisaikaiseen linnaan (kástro) ja linnoitettuun asutukseen, joka rakennettiin joskus ennen 900-lukua. Se on saattanut toimia Nikeforos II Fokaksen tukikohtana, kun hän valloitti Kreetan takaisin Bysantille vuonna 960. Linnasta on säilynyt raunioita. == Lähteet == == Aiheesta muualla == Luokka:Dodekanesia Luokka:Kárpathos Luokka:Kreikan linnat
Boråsin eläintarha

thumb|Boråsin eläintarhan savannialue Boråsin eläintarha () on Boråsissa Ruotsissa 40 hehtaarin alueella sijaitseva eläintarha. Boråsin kunta päätti perustaa sen Sigvard Berggrenin Afrikan-matkailun ja eksoottisten eläinhankintojen innoittamana. Eläintarha avattiin yleisölle 12. toukokuuta 1962.Djurparkens historia Borås Djurpark, viitattu 18.9.2023 1980-luvulla Boråsin eläintarha sai luontovalokuvaajana tunnetun Jan Lindbladin tiikerit. Vuodesta 1991 eläintarhan toiminnasta on vastannut Borås Djurpark AB, jonka alaisuudessa toimivat myös Boråsparken ja Borås Camping. Vuonna 2001 Boråsin eläintarhassa syntyi Ruotsin ensimmäinen norsunpoikanen Kwanza. Eläintarhan suurin siihenastinen investointi tehtiin vuonna 2010, jolloin perustettiin uusi tila karhuja varten. Karhutilasta tuli eläintarhan pohjoismaisen osion keskus. Boråsin eläintarha on keskittynyt varsinkin Afrikan suurten eläinten ja pohjoismaisten lajien esittelyyn. Boråsin eläintarhassa syntyi vuonna 2010 kahdeksan gepardin pentue. Määrä oli niin poikkeuksellinen, että tapahtumasta uutisoitiin muun muassa The New York Timesissa ja Washington Postissa. Boråsin eläintarhan gepardit kuuluvat European Association of Zoos and Aquarian eurooppalaiseen jalostusohjelmaan. 2000-luvulla Boråsin eläintarhassa on ollut noin neljäsataa eläinyksilöä, jotka ovat edustaneet noin seitsemääkymmentä eri lajia. Tarkka lajimäärä on kuitenkin vaihdellut. Vuonna 2011 Boråsin eläintarhassa kävi noin 282 000 vierailijaa. == Lähteet == Eläintarha Luokka:Ruotsin eläintarhat
Kōhei Horikoshi

Kōhei Horikoshi (, s. 20. marraskuuta 1986) on japanilainen mangataiteilija. Hänet tunnetaan parhaiten supersankariaiheisen My Hero Academia -mangasarjan kirjoittajana ja kuvittajana. Sarja on julkaistu Shūeishan shōnen manga -lehdessä Weekly Shōnen Jump. Toho High Schoolista ja Nagoyan taideyliopistosta valmistunut Horikoshi on kotoisin Aichin prefektuurista. Hän oli entinen Yasuki Tanakan assistentti, joka loi mangasarjat Summer Time Rendering, Hitomi no Catoblepas ja Kagijin. Horikoshi kertoi, että hänen suosikkimangasarjansa lapsena olivat Dragon Ball, One Piece ja Naruto. Hän sai vaikutteita myös manga-artisti Yuko Osadasta. Horikoshi on myös amerikkalaisten supersankarisarjakuvien fani, joista hän eniten fanittaa Marvel Comicsia, joka oli yksi tärkeimmistä inspiraatioista My Hero Academiaan. == Lähteet == Luokka:Japanilaiset sarjakuvantekijät Luokka:Vuonna 1986 syntyneet Luokka:Elävät henkilöt
Eurooppatie E58

Eurooppatie E58 on 2 200 kilometriä pitkä poikittaissuuntainen eurooppatie. Valtatie lähtee lännessä Itävallasta ja päättyy idässä Venäjälle. Maantie alkaa Itävallan pääkaupungista Wienistä ja kulkee Slovakian, Ukrainan, Romanian ja Moldovan kautta Etelä-Venäjän Donin Rostoviin. ==Reitti== Wien - Bratislava - Zvolen - Košice - Užhorod - Mukatševo - Halmeu - Suceava - Iași - Sculeni - Chișinău - Odessa - Mykolajiv - H’erson - Nova Kah’ovka - Melitopol - Taganrog - Donin Rostov. Suurimpia valtatien varren kaupunkeja ovat: Wien, Bratislava, Chișinău, Odessa ja Donin Rostov. Venäjän hyökkäyssodan (2022-) aikana valtatieyhteys eurooppatiellä E58 on osin katkaistu. Ilmeisesti Venäjän asevoimat tuhosi Nova Kah’ovkan kaupungin länsipuolella sijainneen Kah’ovkan vesivoimalaitospadon räjäyttämällä kesäkuussa 2023, pian Ukrainan vastahyökkäyksen alkamisen jälkeen. ==Kuvia== Tiedosto:A6 Gattendorf- Kittsee.JPG| E58 Itävallassa. Einsteinova.jpg|Slovakian Bratislavassa. Centrul orașului Frasin (6).jpg|Romaniassa Suceavan piirikunnassa. Чорнобаївка (Білозерський район).JPG|Ukrainassa Odessan alueen Tšornobajivkan kylän lähistöllä. Споруда Каховської ГЕС.jpg|Eurooppatie E58 ylitti Dneprin Kah’ovkan vesivoimalaitoksen padolla kulkenutta maantietä pitkin (pato räjäytetty kesäkuussa 2023 osana Venäjän sotatoimia). ==Lähteet== ==Aiheesta muualla== 58 Luokka:Itävallan liikenne Luokka:Slovakian liikenne Luokka:Ukrainan tiet Luokka:Romanian tiet Luokka:Moldovan liikenne Luokka:Venäjän valtatiet
Viran Rydkvist

Anna Elvira Oscaria ”Viran” Rydkvist (1. joulukuuta 1879 Tukholma – 10. heinäkuuta 1942) oli ruotsalainen näyttelijä ja teatterinjohtaja. Hänen molemmat vanhempansa työskentelivät teatterialalla ja Rydkvist teki oman ensiesiintymisensä tukholmalaisella näyttämöllä vuonna 1897, minkä jälkeen hän oli mukana Albert Ranftin kiertävässä teatterissa. Hän siirtyi 1900-luvun ensimmäisellä vuosikymmenellä Göteborgiin, missä näytteli muun muassa Stora Teaternissa ja Folkteaternissa. Parikymmentä vuotta myöhemmin Rydkvist muutti takaisin Tukholmaan, missä hän teatterin lisäksi esiintyi radiossa ja elokuvissa. Hän oli myös yksi Ruotsin ensimmäisistä naispuolisista teatterinjohtajista, kun hän vuonna 1915 perusti Slottskogsteaternin yhdessä Gerda Thomée Mattsonin kanssa. Vuotta myöhemmin hän perusti oman Göteborgs friluftsteater -ulkoilmateatterin, ja vuosina 1922–1935 hän johti Lilla Teaternia Göteborgissa. ==Kuvia== Tram in Göteborg, Sweden.jpg|Viran Rydkvistin mukaan nimetty raitiovaunu Göteborgissa. ==Lähteet== ==Aiheesta muualla== Luokka:Ruotsalaiset näyttelijät Luokka:Ruotsalaiset teatterinjohtajat Luokka:Vuonna 1879 syntyneet Luokka:Vuonna 1942 kuolleet
Albert Ranft

Albert Adam Ranft (23. marraskuuta 1858 Tukholma – 5. lokakuuta 1938 Tukholma) oli ruotsalainen teatterinjohtaja. Hän johti muun muassa tukholmalaisia Vasateaternia vuosina 1895–1928, Södra teaternia 1900–1926 ja Oscarsteaternia 1906–1926 sekä göteborgilaista Stora Teaternia 1899–1917. ==Lähteet== ==Aiheesta muualla== Luokka:Ruotsalaiset teatterinjohtajat Luokka:Vuonna 1858 syntyneet Luokka:Vuonna 1938 kuolleet
Ison Omenan kuolemantapaus

Ison Omenan kuolemantapaus tapahtui 7. tammikuuta 2023 kauppakeskus Isossa Omenassa Espoossa, kun kuusi turvallisuusalan työntekijää otti kiinni häiriköineen naisen, joka kuoli kiinniottotilanteen yhteydessä. Tapaus herätti laajalti huomiota ja keskustelua vartijoiden voimankäytöstä ja sen tarpeellisuudesta. Turvallisuusalaan erikoistuneen tutkijan mukaan vartijoiden otteet näyttivät perustelluilta. == Tapahtumat == Nainen oli käyttäytynyt aiemmin häiriköivästi, mistä eräs mies oli maininnut järjestyksenvalvojille. He yrittivät saattaa naisen ulos kauppakeskuksesta, mutta joutuivat käsirysyyn naisen vastustellessa. == Tutkinta == Poliisi alkoi tutkia tapahtunutta. Myöhemmin elokuussa poliisi ilmoitti epäilevänsä kaikkia kuutta järjestyksenvalvojaa kuolemantuottamuksesta. Kaikki he kiistivät syyllistyneensä rikokseen. Poliisi sai esitutkinnan valmiiksi ja tapaus siirtyi syyteharkintaan. Länsi-Uudenmaan käräjäoikeus hylkäsi syytteet kesäkuussa 2024, koska sen mukaan syy-yhteyttä turvallisuusalan työntekijöiden menettelyn ja naisen kuoleman välillä ei voitu todeta. Kuolemansyylausunnon perusteella kuoleman aiheutti tarkemmin määrittämätön sydämenpysähdys, johon myötävaikutti naisen lääkitys. Tuomio ei ole lainvoimainen. == Lähteet == Luokka:Espoon historia Luokka:Suomi 2020-luvulla Luokka:2023 Luokka:Matinkylä
Hannu Flink

Hannu Tapio Flink (s. 25. syyskuuta 1938 Pukkila) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 19.9.2023. Flinkin vanhemmat olivat kirvesmies Sulo Flink ja Helga Sipilä ja hänen puolisonsa on merkantti Ritva Tellervo Takanen. Flink valmistui kauppateknikoksi 1968 ja mainoshoitajaksi 1970 Markkinointi-instituutista. Hän oli V. Luhtanen Oy:n, vuodesta 1971 Luhta Oy ja vuodesta 1993 L-Fashion Group Oy, tukkuliikkeen varastomies 1954–1957, varastopäällikkö 1957–1959, myyntiedustaja 1960–1962, kenttäpäällikkö 1963–1964 ja markkinointipäällikkö 1965–1974 sekä Luhta-Tukun, vuodesta 1985 L-Trading, johtaja 1975–1997. Flinkillä on ollut myös useita kaupan alan ja muita luottamus- ja asiantuntijatehtäviä. Kauppaneuvoksen arvonimen hän sai 1996. (ei-vapaa) == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1938 syntyneet Luokka:Elävät henkilöt
Gerda Palm

Gerda Martina Palm (14. lokakuuta 1871 – 25. tammikuuta 1949) oli ruotsalainen kuvataiteilija, joka maalasi öljyllä ja akvarelleilla. Lisäksi hän piirsi lyijykynällä ja hiilellä sekä kirjoitti artikkeleita Dalslandin kotilomaliikkeelle. Vuonna 1941 hänellä oli yhteisnäyttely Lilla Ateljénissä Tukholmassa sekä muutama vuosi myöhemmin Galleri God Konstissa Göteborgissa. Palm on esillä Göteborgin taidemuseossa, Alingsåsin, Uddevallasin ja Vänersborgin museoissa, Dalslandin Hembygdsgårdissa sekä Uppsalan yliopiston kirjastossa. == Lähteet == == Aiheesta muualla == Luokka:Ruotsalaiset kuvataiteilijat Luokka:Vuonna 1871 syntyneet Luokka:Vuonna 1949 kuolleet
Elintarvikekemia

Elintarvikekemia on elintarviketeollisuuteen liittyvä tieteenala. Elintarvikekemia tutkii elintarvikkeiden sisältämiä kemiallisia aineita. Elintarvikekemian tutkimuksiin perustuu myös elintarviketeknologia, jonka avulla kehitetään muun muassa keinotekoisesti tuotettuja elintarvikkeita. Elintarvikekemiassa tutkitaan esimerkiksi raakojen kasvisten sisältämiä haitallisia aineita, kuten myös elintarvikkeiden eri ravintoaineiden pitoisuutta. Elintarvikekemiaa voidaan opiskella yhdessä elintarviketeknologian kanssa yliopistossa. == Lähteet == Luokka:Elintarviketiede Luokka:Elintarviketeollisuus
Karin Parrow

Karin Parrow (4. maaliskuuta 1900 – 4. tammikuuta 1984) oli ruotsalainen taiteilija. Hän kuului Göteborgin naisten taiteilijapiiriin. Parrow tunnettiin laajalti ja hän sai laadukasta huomiota sekä arviointeja. Hänet muistetaan naisten aseman parantamisesta taidemaailmassa. == Lähteet == == Aiheesta muualla == Luokka:Ruotsalaiset taiteilijat Luokka:Vuonna 1900 syntyneet Luokka:Vuonna 1984 kuolleet
Soisalmen suo

Soisalmen suo on suojeltu keidassuo. Se sijaitsee Hollolassa Ison-Tiilijärven itä-puolella. Alue kuuluu Natura 2000 verkostoon. Suon läpi kulkee pitkospuut ja suon ympäri menee järvien kierros, joka kiertää Tiili-järvien ympäri Tiirismaalla. == Lähteet == Luokka:Hollolan luonto Luokka:Suomen suot
Brighella

Brighella on zanneihin lukeutuva commedia dell'arten perushahmo. Brighella oli alun perin ovela palvelija. Hahmo on hyvin kyyninen, sarkastinen ja valmis tekemään mitä tahansa rahasta. Brighella muuttui 1700-luvulla uskolliseksi ja herransa etuja valvovaksi palvelijaksi. Hänellä on päässään valkea lippahattu ja yllään valkeat viitta, takki ja housut, jotka on koristeltu vihreillä polviorsilla. Vyössä on kukkaro. Brighellalla on yleensä musta naamio, jossa on parta. Tunnettuja 1700-luvun Brighellaa esittäneitä näyttelijöitä ovat muun muassa Giuseppe Angeleri, Giuseppe Marliani ja Atanasio Zannoni. == Lähteet == Luokka:Commedia dell'arte Luokka:Perushahmot
Kristopher Da Graca

Kristopher Santos Da Graca (s. 16. tammikuuta 1998 Göteborg) on ruotsalais- kapverdeläinen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Kuopion Palloseuraa, lainasopimuksella ruotsalaisesta IK Siriuksesta. Hän on pelannut Kap Verden maajoukkueen lisäksi yhden maaottelun Ruotsin paidassa. == Seurajoukkueet == Göterborgilainen Da Graca siirtyi 15-vuotiaana Arsenalin akatemiaan. Arsenalissa hän vietti neljä vuotta, mutta ei onnistunut murtautumaan edustusjoukkueeseen. Da Graca palasi Ruotsiin ja IFK Göteborgiin kesällä 2017. IFK Göterborgin paidassa Da Graca pelasi kolmen ja puolen kauden aikana yhteensä 51 ottelua Allsvenskanissa. Tammikuussa 2021 Da Graca siirtyi Eredivisieen VVV-Venlon joukkueeseen, jossa hän nousi välittömästi avauskokoonpanon pelaajaksi. VVV-Venlo kuitenkin putosi kauden päätteeksi Eredivisiestä. Hän aloitti kauden 2021–2022 Eerste divisiessä VVV-Venlossa, nousten jopa joukkueen kapteeniksi, mutta siirtyi tammikuussa takaisin Allsvenskaniin IK Siriuksen riveihin. IK Siriuksessa Da Graca pelasi kaudella 2022 yhteensä 22 ottelua Allsvenskanissa. Da Graca aloitti myös kauden 2023 Siriuksessa, mutta siirtyi heinäkuussa HJK:n paitaan kauden loppuun asti ulottuvalla lainasopimuksella, joka sisälsi myös osto- option. Da Graca pääsi kauden päätteeksi juhlimaan Veikkausliigan mestaruutta, mutta HJK ei lopulta käyttänyt osto-optiotaan. Kaudeksi 2024 Da Graca siirtyi lainasopimuksella Kuopion Palloseuraan. == Maajoukkue == Da Graca on edustanut Ruotsia poikamaajoukkueissa. Ruotsin maajoukkuessa hän debytoi harjoitusottelussa Kosovoa vastaan 12. tammikuuta 2020. Da Graca nimettiin sittemmin lokakuussa 2023 Kap Verden maajoukkueeseen, jossa hän debytoi harjoitusottelussa Komoreita vastaan 17. lokakuuta 2023. == Saavutukset == * 2 Veikkausliigamestaruutta 2023 HJK-riveissä ja 2024 KuPS:n riveissä == Lähteet == Luokka:Ruotsalaiset jalkapalloilijat Luokka:Jalkapallon Suomen mestarit Luokka:Vuonna 1998 syntyneet Luokka:Elävät henkilöt
Alliance of Motion Picture and Television Producers

Alliance of Motion Picture and Television Producers eli AMPTP on yhdysvaltalainen elokuva- ja televisiotuotantoyhtiöitä edustava toimialajärjestö. Se neuvottelee alakohtaiset työehtosopimukset ammattiliittojen kanssa viihdeteollisuuden työnantajien puolesta. Järjestön puheenjohtaja on vuodesta 2009 lähtien ollut Carol Lombardini. Vaikutusvaltaisista yhtiöistä järjestöön kuuluvat muun muassa Walt Disney Studios, NBCUniversal, Paramount Pictures, Sony Pictures Entertainment, Netflix, Amazon.com, Apple ja Warner Bros. Discovery. Se vastaa työehtosopimuksista esimerkiksi Directors Guild of American, SAG-AFTRA:n ja Writers Guild of American kanssa. == Katso myös == * Käsikirjoittajien lakko 2007–2008 * Hollywoodin käsikirjoittajien lakko 2023 * Hollywoodin näyttelijöiden lakko 2023 == Lähteet == == Aiheesta muualla == * AMPTP:n kotisivut Luokka:Yhdysvaltalaiset järjestöt Luokka:Yhdysvaltain elokuva Luokka:Yhdysvaltain televisio Luokka:Työnantajajärjestöt
Huijarit (suomalainen elokuva)

Huijarit on Rike Jokelan ohjaama suomalainen komediaelokuva, joka tuli ensi- iltaan joulukuussa 2023. Elokuva kertoo pätkätöiden ja rahapulan rasittamasta Sirusta, joka saa väärinymmärrysten kautta huijattua itsensä valelääkäriksi hyvinvointiklinikalle. Elokuvan rooleissa ovat Tuulia Eloranta (Siru), Samuel Kujala, Pilvi Hämäläinen ja Tommi Korpela. Elokuva pohjautuu Riina Hyytiän ja Seppo Vesiluoman tarinaan. Käsikirjoittajina ovat Anna Ruohonen, Lassi Vierikko, Juha Jokela ja Rike Jokela. Elokuvan tuottavat Riina Hyytiä ja Nora Kuusisto Dionysos Filmsiltä, ja sen levittää Nordisk Film. == Arvosteluja == Episodi Jouni Vikman Katso Toni Keränen Helsingin Sanomat Maija Alander Hufvudstadsbladet Krister Uggeldahl Karjalainen Jussi Virratvuori == Lähteet == == Aiheesta muualla == * Huijarit-elokuvan traileri Youtubessa Luokka:Vuoden 2023 suomalaiset elokuvat
Mielensäpahoittajan rakkaustarina

Mielensäpahoittajan rakkaustarina on Mika Kaurismäen ohjaama suomalainen elokuva, joka tuli ensi-iltaan syyskuussa 2024. Elokuva perustuu Tuomas Kyrön samannimiseen romaaniin, ja sen on käsikirjoittanut Sami Keski-Vähälä. Elokuvan kuvaukset aloitettiin syyskuussa 2023, ja sitä kuvattiin pääkaupunkiseudulla ja Uudellamaalla. Mielensäpahoittajan roolin näyttelee Heikki Kinnunen ja hänen rakkautensa kohdetta Saimia esittää Jaana Saarinen. Elokuva on neljäs Mielensäpahoittaja-elokuva ja toinen, jonka on ohjannut Mika Kaurismäki. Elokuvan tuotti Solar Films ja levitti Nordisk Film. ==Lähteet== Luokka:Mika Kaurismäen ohjaamat elokuvat Luokka:Vuoden 2024 suomalaiset elokuvat
Elintarviketeknologia

Elintarviketeknologia on elintarviketeollisuuteen liittyvä tutkimusala, joka kehittää tuotekehittelyä. Elintarviketeknologian avulla tutkitaan uusien elintarviketeollisuuden tuotteiden ja myös uusien raaka-aineiden ominaisuuksia, jolloin selvitetään myös niiden turvallisuutta. Elintarviketeknologian avulla tutkitaan myös mahdollisuuksia parantaa elintarvikkeiden terveellisyyttä ja elintarvikeketjun toimivuutta. Elintarvikeketjun toimivuutta pyritään parantamaan alkutuotannosta lähtien sivuvirtoineen ja tuotantoprosessin kaikkiin olosuhteisiin kiinnitetään huomioita. Jo olemassa olevien ja kehitteillä olevien elintarvikkeiden fysikaalisia, kemiallisia ja mikrobiologisia ominaisuuksia tutkitaan ja samalla kehitetään elintarvikkeiden laadun seurantaa. Elintarviketeknologia yhdistyy elintarvikekemiaan, joka on tieteen ala, jota voidaan opiskella yliopistossa. == Lähteet == *
Viiruselkämuuranen

Viiruselkämuuranen (Myrmorchilus strigilatus) on puumuuriin kuuluva lintulaji. Lajia tavataan Etelä-Amerikassa. == Koko ja ulkonäkö == Viiruselkämuuranen kasvaa 16-17 cm pitkäksi. Sukupuolet muistuttavat enimmäkseen toisiaan ulkonäöltään. Laji on ruskean-, mustan- ja valkoisenkirjava. Päälaki, selkä ja siivet ovat ruskeat ja niissä on mustia raitoja. Siivissä on myös valkoista. Viiruselkämuurasen silmäkulmajuova ja posket ovat valkoiset ja silmienympärystä ja kurkku mustat. Koiraslinnulla on musta rinta, mutta naaraalla valkoinen. Viiruselkämuurasen vatsa on valkoinen ja kyljet kellertävät. == Levinneisyys ja elintavat == Viiruselkämuurasen levinneisyysalue on kaksiosainen. Alalajia M. s. strigilatus tavataan Brasilian kaakkoisosista ja alalajia M. s. suspicax Boliviasta luoteiseen Argentiinaan. Lajin elinympäristöä ovat metsät ja pensaikkoiset alueet. Viiruselkämuuranen liikkuu yksin tai pareittain. == Lähteet == Luokka:Puumuurat
Elintarvikemikrobiologia

Elintarvikemikrobiologia on tieteen ala, joka tutkii elintarvketeollisuuden tuotteita mikrobiologian näkökulmasta. Sen avulla selvitetään, ovatko elintarvikkeet laadultaan myyntikelpoisia. Tätä varten on kehitetty verifiointiin ja validointiin perustuva järjestelmä. Tätä varten puolestaan on tehty ja kehitetty oppaita ja standardeja, jotka samalla auttavat laboratorioissa tehtävän tutkimuksen menetelmien valinnassa. Elintarvikemikrobiologiaan liittyviä seikkoja ovat myös elintarvikeanalytiikan keinoin tapahtuvat pohdinnot. Elintarvikemikrobiologiassa tutkitaan elintarvikkeisiin vaikuttavia hyödyllisiä ja haitallisia mikrobeja. Elintarvikemikrobiologiassa tutkitaan myös probiootteja ja laktobasilleja sekä entsyymien toimintaa. == Lähteet == Luokka:Elintarviketiede Luokka:Elintarviketeollisuus
Bosundin rukoushuone

Bosundin rukoushuone () on Bosundin kylässä Luodossa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Ensimmäinen rukoushuone rakennettiin Bosundiin vuonna 1896 siirtämällä sinne vanha talonpoikaistalo Öjasta. Vuonna 1953 rakennettiin uusi rukoushuone, jota sen jälkeen laajennettiin ja modernisoitiin. Vuonna 2018 päätettiin rakentaa uusi rukoushuone, sillä vanha alkoi tuntua liian ahtaalta jäsenmäärän kasvaessa. Keväällä 2021 aloitettiin rakentaminen ja uusi rukoushuone valmistui ajoissa vuoden 2022 helluntaiseurojen pitämistä varten. Elokuussa 2022 rukoushuone vihittiin käyttöön Luodon kirkkoherran Max-Olav Lassilan toimesta. == Toiminta == Rukoushuoneella järjestetään seurat joka sunnuntai, minkä lisäksi kerran kuussa pidetään pidemmät, koko viikonlopun kestävät seuratilaisuudet. Lisäksi viikoittain järjestetään pyhäkoulu, keskiviikkokoulu, raamattukeskustelu ja muita kokoontumisia. == Lähteet == == Aiheesta muualla == * Rukoushuoneen kotisivut Luokka:Luodon rakennukset ja rakennelmat Luokka:Rauhansanalaiset rukoushuoneet
Siège Perilous

Siège Perilous eli vaarallinen istuin on kuningas Arthuriin ja pyöreän pöydän ritareihin liittyvissä tarinoissa Arthurin hovin pyöreän pöydän istuin, joka on varattu todelliselle Graalin maljan ritarille. Istuin on kohtalokas kaikille muille, jotka sille istuvat. Yksin Galahad pystyy istumaan Siège Perilousille vahingoittumatta. == Lähteet == Luokka:Tarut kuningas Arthurista
Mary Flanaganin katoamistapaus

Mary Flanagan (s. kesäkuu 1943) oli 16-vuotias brittiläinen tyttö, joka katosi 31. joulukuuta 1959. Hänen katoamisensa on vanhin avoimena oleva katoamistapaus Suur-Lontoon poliisitoimen tiedostoissa.London woman missing since 1959 'still alive', sister believes BBC 7.6.2013, viitattu 19.9.2023 Mary Flanagan poistui katoamisiltana kotoaan Wallace Roadilta West Hamin alueelta. Hänen oli tarkoitus mennä juhliin työpaikalleen Tate & Lylen sokeritehtaalle Silvertowniin. Hänellä ei tiettävästi ollut rahaa mukanaan.Mark Blunden, Do you know her? How girl missing for over 53 years would look now Evening Standard 15.7.2013, viitattu 19.9.2023 Katoamisilmoitus tehtiin 1. tammikuuta 1960. Vanhemmat menivät Flanaganin työpaikalle, mutta saivat kuulla, ettei tytär ollut käynyt työpaikalla pariin viikkoon.Jim Reed, Adam Eley, Waiting 56 years for my sister BBC 18.12.2015, viitattu 19.9.2023 Ei ole tiedossa, mitä Flanagan todellisuudessa oli tehnyt viimeisinä viikkoina ennen katoamista. Flanagan oli ennen katoamistaan tapaillut Tom McGinty -nimellä tunnettua irlantilaista miestä, joka oli mahdollisesti palvellut kauppalaivastossa. Miestä ei kuitenkaan koskaan kyetty jäljittämään. Flanaganin katoamisaikaan 8-vuotias sisko Brenda uskoi yhä vuonna 2013 Flanaganin olevan elossa. Flanaganilla oli kaksi muutakin nuorempaaMary Flanagan: Appeal in Met's oldest missing persons case BBC 31.5.2013, viitattu 19.9.2023 sisarusta: veli Kevin ja sisko Eileen. Perheen äiti kuoli vuonna 2000 ja isä vuonna 2004. Flanaganin sisko Brenda luovutti DNA-näytteensä, jota käytetään vertailuun, mikäli mahdollisia Flanaganin jäänteitä joskus löydetään. Mary Flanagan oli käynyt Holbrook Road Secondary Schoolia ja työskennellyt paitsi sokeritehtaalla, myös Haymes Optical Frame -kaupassa Stratfordissa. Lisäksi hän oli tehnyt vapaaehtoistyötä The Guide Dogs for the Blind Associationissa. Hän oli katolilainen. == Lähteet == Luokka:1959 Luokka:Katoamistapaukset Yhdistyneessä kuningaskunnassa Luokka:Lontoon historia Luokka:Newham
Sjevjerodonetskin taistelu (2022)

Sjevjerodonetskin taistelu oli kaupunkitaistelu Itä-Ukrainan rintamassa, joka on osa Venäjän hyökkäystä Ukrainaan. Luhanskin alueen kuvernööri Serhi Haidai ilmoitti kesäkuun 2022 alussa, että noin 90 prosenttia kaupungista on venäläisjoukkojen hallussa. Ukrainalaisia oli tuolloin vielä kaupungin teollisuusalueella. Heidän ei kuitenkaan uskottu jäävän saarrostuksiin. == Lähteet == == Aiheesta muualla == Luokka:Donetskin alue Venäjän hyökkäyksessä Ukrainaan Taistelu 2022 Luokka:Taistelut Venäjän hyökkäyksessä Ukrainaan
Rosenbauer Panther

Rosenbauer Panther on itävaltalaisen Rosenbauerin valmistama lentokenttäpaloauto. == Historia == Panther korvasi 1990-luvulla Rosenbauer Simban. Ajoneuvon ensimmäinen sukupolvi julkaistiin vuonna 1991, toinen 1998, kolmas 2005 ja neljäs 2015. Uusimmasta sukupolvesta on neljä erilaista mallia: Panther 4×4, 6×6, 6×6S ja 8×8. == Suomessa == Vuonna 2019 Helsinki-Vantaan lentoasemalle ostettiin viisi uusimman sukupolven 6×6 Pantheria korvaamaan vahempaa Rosenbauerin valmistamaa kalustoa. Osa vanhoista paloautoista siirrettiin muille Suomen lentoasemille. == Kuvia == Tiedosto:Altenburg- Nobitz Airport Rosenbauer Panther.jpg|Panther 8×8 (1. sukupolvi) Leipzig- Altenburgin lentoasemalla. Tiedosto:Helsinki-Vantaa airport LE21.jpg|Panther 6×6 (2. sukupolvi) Helsinki-Vantaan lentoasemalla vuonna 2006. Tiedosto:Deurne ARFF demonstration 04.JPG|Panther 6×6 (3. sukupolvi) Antwerpenin kansainvälisellä lentoasemalla. Tiedosto:VIE-Fire-Rescue 3001.JPG|Panther 8×8 (4. sukupolvi) Wienin kansainvälisellä lentoasemalla. Tiedosto:Rosenbauer Panther 4x4 CA5 Hatzerim IAF base 1.jpg|Panther 4×4 (4. sukupolvi) Hatzerimin lentotukikohdassa Israelissa. == Lähteet == Luokka:Hälytysajoneuvot
Emily Menon Bender

Emily Menon Bender (s. 1973) on amerikkalainen kielitieteilijä ja professori Washingtonin yliopistossa. Hän on erikoistunut tietokonelingvistiikkaan ja luonnollisen kielen käsittelyyn. Hän on myös Washingtonin yliopiston tietokonelingvistiikan laboratorion johtaja. Hän on julkaissut useita artikkeleita suurien kielimallien riskeistä. == Lähteet == Luokka:Tietojenkäsittelytieteilijät
Unohtumattomat 3 (Virta)

Unohtumattomat 3 on Olavi Virran 21. kokoelma-albumi, joka julkaistiin joulukuussa 1977. Albumi on viimeinen Unohtumattomat-sarjan levy ja jatkoa saman vuoden tammikuussa julkaistulle Unohtumattomat 2 -albumille ja sisältää Virran tuotantoa vuosilta 1952-1965. Albumi julkaistiin Finnlevyn toimesta vinyylilevynä ja C-kasettina. Albumi kohosi julkaisunsa yhteydessä joulukuussa 1977 Suomen levylistojen 18. sijalle ja pysyi listalla yhteensä kahden kuukauden eli kahdeksan viikon ajan. == Kappaleet == === A-puoli === # # # # # # # === B-puoli === # * # # # # # # Vinyylilevyn takakannessa on albumien tuottaja Erkki Pällin teksti: == Tuotanto == * Olavi Virta - laulu * Erkki Junkkarinen - vihellys (8) * Harmony Sisters - laulu (9) * Erkki Pälli - takakannen teksti ja tuotanto == Lähteet == Luokka:Olavi Virran albumit Luokka:Vuoden 1977 kokoelma-albumit
Naistoimittajat

Naistoimittajat ry – Kvinnliga journalister rf on vuonna 1946 perustettu toimittajayhdistys. Se on yksi Suomen vanhimmista toimittajayhdistyksistä. Yhdistyksen jäsenyyskriteerit ovat samat kuin Journalistiliitolla, ja yhdistyksen jäseniksi voivat liittyä naisten lisäksi yhtä hyvin miehet ja muunsukupuoliset. Journalistien lisäksi jäseniä voivat olla muun muuassa kustannustoimittajat ja viestijät. Jäseneksi voi liittyä joko yhdistyksen nettisivujen kautta tai ottamalla yhteyttä puheenjohtajaan, sihteeriin tai hallituksen jäseneen. Yhdistyksellä on noin 150 jäsentä. Yhdistys edistää naistoimittajien yhteistyötä. Yhdistys vaikuttaa naiskuvaan lehdistössä, radiossa ja televisiossa sekä ottaa kantaa naisten etuja koskeviin asioihin viestimissä. Yhdistys kouluttaa jäseniään, järjestää vaikuttajatapaamisia ja pitää salonkeja. Kulttuuritoiminta on aktiivista ja yhdistys tarjoaa jäsenilleen muun muassa teatterikäyntejä ja taidenäyttelyvierailuja. Opintomatkoja tehdään ulkomaille. Yhdistys tutustui vuonna 2019 Islannin uuteen tasa-arvoiseen palkkalakiin ja suunnittelee parhaillaan matkaa Euroopan tasa-arvotiedon keskukseen EIGEEn Vilnassa. Yhdistys valitsee vuosittain Vuoden Kellokas -palkinnon saajan. Kellokas-palkinto on jaettu vuodesta 1973 lähtien. Naistoimittajien puheenjohtaja on vuodesta 2019 lähtien freetoimittaja, tietokirjailija Riitta Lehtimäki. == Lähteet == == Aiheesta muualla == * Naistoimittajien verkkosivut Luokka:Suomalaiset toimittajajärjestöt
Maija Töyry

Maija Töyry (s. 1957) on suomalainen toimittaja ja mediatutkimuksen dosentti. Hän työskentelee asiantuntijana Osuuskunta Mediakollektiivissa. Töyry toimi aikakauslehtityön professorina Aalto-yliopistossa (ent. Taideteollinen korkeakoulu) vuosina 2007–2014. Journalismin opettajana hän on kehittänyt featurejournalismin opetusta ja ymmärrystä mm. kirjoittamalla Editointi aikakauslehdessä -kirjan yhdessä Panu Rädyn ja Kristiina Kuisman kanssa. Hän on ennen tutkija- ja opetustyötään toiminut toimittajana Annassa, Naisten Ääni -lehdessä, Contactor- ja Kehykset -lehdissä sekä freelancetoimittajana. Töyry valmistui valtiotieteiden maisteriksi Helsingin yliopistosta vuonna 1981 ja väitteli valtiotieteiden tohtoriksi vuonna 2005. Hän on saanut Aikakausmedian J.W.Snellman-palkinnon vuonna 2009, Naistoimittajien Vuoden kellokas-palkinnon vuonna 2005 ja Helsingin Seudun Journalistien Salli-palkinnon 2005. == Julkaisut == * Maija Töyry: Varhaiset naistenlehdet ja naisten elämän ristiriidat. Väitöstutkimus, Helsingin yliopisto 2005 * Kuisma, Kristiina; Räty, Panu; Töyry, Maija: Editointi aikakauslehdessä. Taideteollinen Korkeakoulu 2007 == Lähteet == Luokka:Suomalaiset toimittajat Luokka:Suomalaiset mediatutkijat Luokka:Vuonna 1957 syntyneet Luokka:Elävät henkilöt